
Narva munitsipaalharidussüsteemi arengukava 2012-2016 kehtestamine


1. Asjaolud ja menetluse käik

Arengukava koostamise alus. Narva Linnavolikogu võttis 26.05.11 vastu otsuse nr 77 munitsipaalharidussüsteemi arengukava 2012-2015 koostamise algatamisest ja lähteülesande kehtestamisest. Kultuuriosakonna juhataja käskkirjaga nr 1.1-8/85 kinnitati arengukava koostamise töörühm, kelle ülesandeks oli linna haridussüsteemi hetkeseisu analüüsi tulemustest lähtuvalt visiooni 2020 koostamine, arengukontseptsiooni, -strateegiate ja -suundade kindlaksmääramine, eesmärkide püstitamine ja aastateks 2012-2015 tegevuskava väljatöötamine. 01.01.2012 jõustus kohaliku omavalitsuse korralduse seaduse uus redaktsioon, millega nähti ette, et linna või valla kehtiv arengukava peab mis tahes eelarveaastal hõlmama vähemalt nelja eelseisvat eelarveaastat, seega töörühm käsitles koostatava arengukava perioodi aastani 2016.

[bookmark: OLE_LINK1][bookmark: OLE_LINK2]Arengukava eesmärgid ja põhimõtted. Vastavalt Narva Linnavolikogu 26.05.11 otsusega nr 77 kehtestatud arengukava lähteülesandele on Narva munitsipaalharidussüsteemi arengukava suunatud olemasoleva munitsipaalharidussüsteemi säilimisele, arvestades Narva linna rahvuskoosseisu, integratsioonivõimalusi (Eesti, Euroopa ja Euroopa rahvusvähemuste keskkonda), demograafilist olukorda ja territoriaalseid eripärasid. Arengukava väljatöötamisel lähtuti Narva linna arengukavast. 

Munitsipaalharidussüsteemi arengukava juhindub riiklikest õppekavadest (so koolieelse lasteasutuse riiklik õppekava, põhikooli riiklik õppekava, gümnaasiumi riiklik õppekava), põhikooli- ja gümnaasiumiseadusest, koolieelse lasteasutuse seadusest. Käesolev arengukava keskendub alus- ja üldharidusele. Huvihariduse arendamine on põhjalikumalt käsitletud Narva kultuuri- ja spordiarengukavas.
Arengukava koostamise protsess. Arengukava koostamise käigus koguti ja kaardistati hetkeolukorra analüüsiks vajalikke andmeid, analüüsiti neid, planeeriti ja koostati prognoos, töötati välja arengukava (eesmärgid, visioon, strateegiad, kontseptsioon). Suurem osa arengukavas käsitletud andmetest pärineb EHISest. Lisaks EHISele, lasteaedadelt ja koolidelt saadud informatsioonile on andmete kogumise allikateks osutunud ka asutuste sisehindamise aruanded, lasteaedade riskianalüüside aruanded 
Arengukava ja tegevuskava 2012-2016 on valminud kõigi Narva linna munitsipaallasteaedade, munitsipaalüldhariduskoolide ja Kultuuriosakonna koostöös. Arengukava väljatöötamisel peeti oluliseks ka regionaalse konteksti arvestamist. Narva Linnavalitsuse Kultuuriosakonna (edaspidi Kultuuriosakonna) esindaja tegutses  2011.aastal Ida-Virumaa Omavalitsuste Liidu poolt läbi viidud projekti „Regionaalse haridusvõrgustiku perspektiivse väljaarendamise metoodika väljatöötamine Ida-Virumaa näitel“ töörühma liikmena. Projekti ülesandeks oli tegelda Ida-Virumaa üld- ja huvihariduse koolivõrgu optimeerimise stsenaariumide väljatöötamisega arvestades seoseid kohaliku kõrg- ja kutsehariduse ning tööturu nii kohalike kui laiemate arengutega.
Narva munitsipaalharidussüsteemi arengukava eelnõu avalikustati Narva linna veebilehel 2012.aprillis, millega avati arengukava eelnõu avalik arutelu. Avaliku arutelu perioodil saadud arvamused, ettepanekud jms protokolliti ning käsitleti töörühma koosolekul. Narva munitsipaalharidussüsteemi arengukava eelnõu kooskõlastati Narva Linna Arenduse ja Ökonoomika Ametiga. Narva munitsipaalharidussüsteemi arengukava kehtestatakse linnavolikogu määrusega.


2. Õiguslikud alused

Kohaliku omavalitsuse korralduse seaduse § 37 lõike 5 punkti 2 alusel võib arengukava täiendavalt koostada valdkonnapõhise arengukavana kehtiva arengukava täpsustamiseks või täiendamiseks.
Narva Linnavolikogu 28.09.2006. a määrusega nr 42 „Narva linna arengudokumentide menetlemise kord“ § 17 lõike 4 kohaselt kehtestatakse Narva valdkondlik arengukava linnavolikogu otsusega.


3. Otsus

3.1. Kehtestada Narva munitsipaalharidussüsteemi arengukava 2012-2016 vastavalt lisale.

4. Rakendussätted
 
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Otsus jõustub seaduses sätestatud korras.



Aleksandr Jefimov
Linnavolikogu esimees

NARVA LINNAVALITSUS

PROTOKOLLILINE OTSUS

Narva							                    	nr _____________


Narva munitsipaalharidussüsteemi arengukava 2012-2016 kehtestamine


Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Narva munitsipaalharidussüsteemi arengukava 2012-2016” eelnõu.

[bookmark: _GoBack]2. Volitada esitama antud küsimus Narva Linnavolikogus Narva Linnavalitsuse Kultuuriosakonna juhataja Viktoria Lutust.

